האוניה אופורטיוניטי שנתפסה על ידי ספינות חיל הים.
דרור אלוני ועפר דובנוב מספרים על תפיסת מחבל בכיר באניה "אופורטיוניטי" – מבצע " תיל קשירה 1"
המשימה: לכידת בכיר מכח 17 (נאמני ערפאת) של הפת"ח בבריחה מבירות. כשיצאנו לא היה מידע על נמל יציאה או כלי שייט מוביל.
השיטה: פריסה מהירה לאורך חוף לבנון מטריפולי בצפון לצור בדרום, חיפוש כלי שייט חשודים, עצירה, בדיקה ולכידה במידת האפשר.
הרכב הכח: אח"י עצמאות, (בפיקוד רס"ן עפר דובנוב), סטי"ל פיקוד. אח"י מולדת (בפיקוד רס"ן נעם פייג), דבור 881 מפלגה 914 (בפיקוד גידי דייסי) נשלח למול נמל צידון. כח השתלטות מש-13 כולל חוקר שבויים באח"י מולדת.
פיקוד: בים: מפלג 32, סא"ל דרור אלוני, באח"י עצמאות. במצפ"י: רמי"ם, תא"ל מיכה רם.
שנים מספר לאחר הארוע.
תאור: בצהרי 11 בספטמבר 1985 יצאנו בהזנקה ללכידת בכיר מכח 17, כאשר אנו לקראת אימון שייטתי גדול. קיימנו עדכון מפקדים קצר באח"י עצמאות ויצאנו מידית לים. במהלך הפעלת מערכות נתגלתה תקלה בתותח הנוקמני של אח"י מולדת. הוחלט כי תמשיך במשימה, תוך התגברות על התקלה. נפרסנו במהירות, בנינו תמונת כלי השייט לאורך כל חוף לבנון ופנינו לביצוע זיהוי פוזיטיבי של כל כלי וכלי. בד בבד נבנתה במצפ"י תמונה ימית במשולב עם תמונת מודיעין זמן אמת.
אח"י עצמאות זיהתה מצפון לטריפולי כלי שייט קטן בנתוני תנועה מהירים לצפון מערב ונכנסה למרדף ולזיהוי פתע בלילה. הספינה נעצרה לאחר ירי אזהרה והסתבר כספינת מבריחים, אשר השליכו תוך כדי הזיהוי ציוד רב לים. אח"י מולדת גילתה מטרה חשודה ונשלחה לזיהוי. המטרה, ספינת סוחר בשם אופורטיוניטי, דווחה כחשודה והוחלט לעצרה ולבצע תשאול. במהלך התשאול הובהר כי המבוקש, סגן מפקד כח 17, נמצא עליה ועליו כסף מזומן רב.
שתי ספינות הטילים נערכו מול המטרה: החשוד הועבר על ידי צוות התשאול לאח"י מולדת ואכן זוהה ונמצא כי נושא עליו כסף מזומן רב. הוחלט להעבירו להמשך חקירה בארץ. האנייה אופורטיוניטי, בליווי אח"י עצמאות, הובאה לנמל חיפה להמשך חקירת אנשי ציוותה.
המבצע הוגדר כמוצלח. המשימה בוצעה בשלמותה.
תוך המהלך ביציאה נתגלתה תקלה בתותח הוולקן פאלנס של אחי מולדת וההחלטה היתה להמשיך כמתוכן לאור שיחה עם מפקד המולדת שעד שנגיע ליעד התקלה תתקן. התכנון היה לאור המיידע הכללי שהיה לזהות כל כלי שייט מסדר גודל של המטרה סוחר קטנה 500 700 טון היוצא מנמל טריפולי ביירות וצידון שיתכן ותצא בגרוד חוף למנוע גילוי שלנו.
מבצע זה הוא אחד מרבים שספינות הטילים בשיתוף גורמי המודיעין הימי ביצעו באותם ימים בהזנקה ללא תידרוך אך עם נחישות ומקצוענות רבה תוך ביצוע של הערכות מצב והבנה מושלמת בין כלל הגורמים מפקדת חיל הים והספינות בשטח.